A Bizottság határozata
(2003. december 23.)
a gramineae, Triticum aestivum, Brassica napus és az Allium ascalonicum vetőmagvain és szaporítóanyagain a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és a 2002/57/EK tanácsi irányelv alapján 2003-ban megkezdett közösségi összehasonlító kísérletek és vizsgálatok 2004-ben való folytatásáról
(2004/57/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre [1],
tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2],
tekintettel a vegetatív szőlő-szaporítóanyagok forgalmazásáról szóló, 1968. április 4-i 68/193/EGK tanácsi irányelvre [3],
tekintettel a vetőmagokon kívüli zöldségszaporító és -ültetési anyagok forgalmazásáról szóló, 1992. április 28-i 92/33/EGK tanácsi irányelvre [4],
tekintettel a cukorrépa-vetőmag forgalmazásáról szóló, 2002. június 13-i 2002/54/EK tanácsi irányelvre [5],
tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre [6],
tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre [7],
tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre [8],
tekintettel egyes növények vetőmagjaira és szaporítóanyagaira vonatkozó, a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK tanácsi irányelv szerinti közösségi összehasonlító kísérletek és vizsgálatok szabályainak megállapításáról szóló, 2002. szeptember 16-i 2002/756/EK bizottsági határozatra [9], és különösen annak 4. cikkére,
mivel:
(1) A 2002/756/EK határozat 2003-től 2004-ig rögzíti a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és a 2002/57/EK tanácsi irányelv alapján végzett közösségi összehasonlító kísérletekre és vizsgálatokra vonatkozó rendelkezéseket.
(2) A 2003-ban végzett kísérleteket és vizsgálatokat 2004-ben folytatni kell,
ELFOGADTA EZT A HATÁROZATOT:
Egyetlen cikk
A gramineae, Triticum aestivum, Brassica napus és az Allium ascalonicum szaporító- és ültetvényanyagain 2003-ban megkezdett közösségi összehasonlító kísérleteket és vizsgálatokat 2004-ben a 2002/756/EK határozattal összhangban folytatni kell.
Kelt Brüsszelben, 2003. december 23-án.